Með leiðni er hér átt við rafleiðni , það er að segja mælikvarða á það hversu vel efni leiðir rafstraum . Leiðni efnis má til dæmis finna með því að setja tvö rafskaut í efnið með tiltekinni fjarlægð , hafa tiltekna spennu milli þeirra og mæla strauminn . Leiðni vatns segir til um styrk uppleystra rafhlaðinna efna og efnasambanda í vatninu , því meiri sem styrkurinn er því meiri er leiðnin . Leiðnin er einnig háð hitastigi vatnsins , hún vex með auknum hita . Ef gastegundir leysast upp í vatni og mynda hlaðin efnasambönd eykst leiðni vatnsins . Leiðni vatns getur því verið vísbending um streymi gastegunda inn í vatn . Lítið jökulhlaup í Súlu 18. júlí 2003 . Í miklum rigningum vex rennsli , vatnið þynnist og leiðni minnkar . Meðalleiðni dragáa og jökuláa á Íslandi er á bilinu 30 til 80 μS / cm ( S stendur fyrir siemens ) . Leiðni lindáa í gosbeltinu í nágrenni eldfjalla er hærri , hún er um 100 μS / cm í Ytri-Rangá og Jökulsá á Fjöllum . Leiðni jökuláa og dragáa er töluvert hærri á veturna en sumrin þegar lítið rennsli er í ánum .